MLDataScientist/Wikipedia-uzbek-2024-05-01 huggingface dataset:
Badriddin karvonsaroyi

Badriddin karvonsaroyi — Oʻzbekistonning Buxoro shahri tarixiy markazida joylashgan madaniy meros yodgorligi. Oʻzbekiston moddiy va madaniy merosining koʻchmas mulk obyektlari milliy roʻyxatiga kiritilgan — davlat muhofazasiga olingan.

1920-yilgi Buxoro inqilobiga qadar unda choy va manufaktura ulgurji savdosi bilan shugʻullanilgan. 40 ta hujradan tashkil topgan. 2016-yilda choʻpkori qilib qurilga 2-qavati beparvolik bilan buzib tashlangan. Hozirda unda Badriddin restorani faoliyat yuritib kelyapti.

Manbalar 

Oʻzbekistondagi karvonsaroylar
Oʻzbekistondagi meʼmoriy yodgorliklar
Johns Hopkins universiteti

Johns Hopkins universiteti (Jons Xopkins yoki Johns Hopkins, qisqartmasi JHU) — AQShning Baltimore shtati, Maryland shahrida joylashgan xususiy tadqiqot universiteti. 1876-yilda asos solingan ushbu oliygoh Qoʻshma Shtatlardagi Yevropa tadqiqot instituti modeliga asoslangan birinchi universitet hisoblanadi. Doimiy ravishda AQSh va dunyoning eng nufuzli oliy taʼlim muassasalari qatoridan oʻrin olib keladi.

Universitet oʻzining ilk xayrixohlaridan biri boʻlmish amerikalik kvaker, saxovatpesha tadbirkor Johns Hopkins sharafiga nomlangan. Hopkinsning oliygoh tashkil etilishi uchun qoldirgan 7 million dollarlik vasiyati AQSh tarixidagi eng yirik xayriya sovg‘asi boʻlgan.

Yana qarang

Izohlar

Manbalar

Havolalar 
 Rasmiy sayti

Universitetlar
Johns Hopkins universiteti
AQShdagi universitetlar
Sadi

Sadi (, shuningdek Saʼdiy sifatida romanizatsiya qilingan) — Eronning Kerman viloyati, Kerman okrugining markaziy tumaniga qarashli Bogʻin qishloq okrugiga qarashli qishloq. 2006-yil aholini roʻyxatga olish maʼlumotlariga koʻra, qishloq aholisi 1382 nafar, 377 oiladan iborat boʻlgan.

Manbalar 

Koordinatalar Vikimaʼlumotlarda
Bogʻin qishloq okrugi

Bogʻin qishloq okrugi () — Eronning Kerman viloyati Kermon okrugiga qarasli qishloq okrugi (dehiston). 2006-yil aholini roʻyxatga olish maʼlumotlariga koʻra, uning aholisi 4,867 nafar, 1,173 oiladan iborat. Qishloq okrugida 36 ta qishloq bor.

Manbalar
20 000 (son)

20 000 (yigirma ming) — 19 999 va 20 001 orasida joylashgan natural son.

Matematikada  
 20 000 = 25 × 54 </span> 
 20 000 sonining umumiy boʻluvchilar soni 30ta (oʻzini hisobga olmaganda) boʻlib, ular quyidagilardir:  1 2 4 5 8 10 16 20 25 32 40 50 80 100 125 160 200 250 400 500 625 800 1 000 1 250 2 000 2 500 4 000 5 000 10 000 20 000 

 Ushbu sonning umumiy boʻluvchilar yigʻindisi 49 203 ga  (oʻzini hisobga olmaganda) teng boʻladi.
 Shuningdek, ushbu son ikkilik sanoq sistemasida 100111000100000 ga, uchlik sanoq sistemasida 1000102202 ga, toʻrtlik sanoq sistemasida 10320200 ga, beshlik sanoq sistemasida 1120000 ga, oltilik sanoq sistemasida  232332 ga, sakkizlik sanoq sistemasida 47 040 ga, oʻnlik sanoq sistemasida 20000 ga, oʻn ikkilik sanoq sistemasida b6a8 ga, oʻn oltilik sanoq sistemasida 4e20 ga, yigirmalik sanoq sistemasida 2a00 ga hamda oʻttiz oltilik sanoq sistemasida ffk ga tengdir.

Ushbu songa eng yaqin tub sonlar 
Ulam spiraliga koʻra, binafsha fondagi sonlar tub sonlar, yashil fondagi sonlar esa kvadrat ildizdan chiqadigan sonlardir.

Fanda

Boshqa sohalarda

Manbalar

Adabiyotlar

Havolalar 
 20 000 sonining xossalari numberempire.com saytida (inglizcha)

Sonlar
Stepan Kadishev

Stepan Ivanovich Kadyshev — Sovet davlat va iqtisodiy arbobi, Sotsialistik Mehnat Qahramoni.

Biografiya 
Hozir Nijniy Novgorod viloyatidagi Vladimirovka qishlogʻida dehqon oilasida tugʻilgan. 1932-yilda Gorkiy sanoat institutini tamomlagach, Gorkiy (hozirgi Nijniy Novgorod) shahrida yangi tashkil etilgan S. Orjonikidze nomidagi aviatsiya zavodiga ishlashga yuborilgan. 1944-yilda bosh muhandis lavozimiga tayinlanadi, 1945-yil dekabrda Gorkiy (hozirgi Nijniy Novgorod) viloyati Pavlovo shahridagi 467-sonli zavodga direktor etib tayinlanadi.

1956—1963-yillarda V. P. Chkalov nomidagi Toshkent aviatsiya zavodi direktori etib tayinlandi.

1963—1965-yillarda O‘rta Osiyo iqtisodiy tumani Xalq xo‘jaligi kengashi (XXK), so‘ngra O‘zbekiston SSR XXK raisi bo‘lgan. 1965-yildan — SSSR aviatsiya sanoati vazirining birinchi oʻrinbosari etib tayyorlangan.

Mukofotlari 

„Ommaviy ishlab chiqarish va yangi aviatsiya texnikasini ishlab chiqarishni tashkil etishda erishilgan ulkan muvaffaqiyatlari uchun“ SSSR Oliy Kengashi Prezidiumining 1962-yil 2-martdagi farmoni bilan Sotsialistik Mehnat Qahramoni unvoni bilan Lenin nomidagi orden va „Oʻroq va bolgʻa“ oltin medali (№ 8262) bilan mukofotlangan. Shuningdek, shu Farmon bilan misgar Ikrom Akmalov va parchinchi Taisiya Grigoryevna Pavlovagalar ham Sotsialistik Mehnat Qahramoni unvoni bilan taqdirlangan.

Vafoti 

Moskvada yashab, ishlagan. 1974-yil 10-noyabrda vafot etgan. U Moskvadagi Novodevichy qabristoniga dafn etilgan.

Manbalar

Havolalar 

 Stepan Ivanovich Kadishev (rus.). Sayt „Geroi strani“.

Hurmat Belgisi ordeni sohiblari
Qizil Yulduz ordeni sohiblari
Mehnat Qizil Bayroq ordeni sohiblari
Lenin ordeni sohiblari
Sotsialistik Mehnat Qahramonlari
Moskvada vafot etganlar
1974-yilda vafot etganlar
10-noyabrda vafot etganlar
1911-yilda tugʻilganlar
9-martda tugʻilganlar
Zarafshon (futzal klubi)

Stroitel-Zarafshon futzal klubi — Navoiy viloyatining futzal klubi. 2020-yilda tashkil etilgan.

Joriy tarkibi 
2023-yil 2-yanvar holatiga

Manbalar 

2020-yilda Oʻzbekistonda tashkil etilganlar
Samarqand viloyat bolalar kutubxonasi

Samarqand viloyat bolalar kutubxonasi 1953-yilda 1-sonli shahar kutubxonasi negizida tashkil etilgan. Kutubxona binosi sobiq viloyat pionerlar saroyida joylashgan edi.

Qovun

Dastlab kutubxona fondi 15 ming nusxadan iborat boʻlgan. 1970-yilda viloyat bolalar kutubxonasi Pushkin nomidagi viloyat universal ilmiy kutubxonasining oldingi joylashgan binosiga koʻchirilgan va shu yili kutubxonaga Abu Rayhon Beruniy nomi berilgan.

Kutubxona Kitob saqlash, Adabiyotlarga ishlov berish va toʻkislash, Kitobxonlarga xizmat koʻrsatish, Nafosat, Maʼlumot-bibliografiya, Ilmiy-metodik boʻlimlaridan iborat. Kutubxona viloyatdagi bolalar uylari va maktab-internatlariga kutubxona xizmatini koʻrsatish uchun ularni otaliqqa olgan. Kutubxonada oʻzbek va rus tillarini oʻrganish boʻyicha kurslar tashkil etilgan.
Hozirgi kunda kutubxona fondida 153 ming nusxadan ortiq adabiyotlar saqlanmoqda.

Bugungi kunda 
Bugungi kunda viloyat bolalar kutubxonasi fondida 130 ming 304 dona kitob boʻlib, 19 ming 800 nomdagi adabiyot mavjud. Shundan 100 ming 38 tasini qogʻozli, 30 ming 266 tasini elektron adabiyotlar tashkil qiladi. Ulardan 21 mingdan ziyod kitobxonlar foydalanmoqda.

Kutubxonamizda 35 nafar kutubxonachi xodim faoliyat yuritib, ular oyda 70 ta asar oʻqiydi va umumta’lim maktablaridagi targʻibot tadbirlarida oʻquvchilarga bu asarlar haqida soʻzlab beradi. Har bir sinfda 35 nafar oʻquvchi boʻlsa, 2450 nafar oʻquvchi bir oyda 70 ta asarning gʻoyasi bilan tanishadi.

Pandemiya davrida kutubxona xodimlari masofadan ishlash tizimini yoʻlga qoʻydi. Ular masofadan ishlashni tashkil etib, ijtimoiy tarmoqlarda “Ilmli kishi xor boʻlmas”, “Kitoblar olami”, “Kitob - bilim chirogʻi”, “Jajji kitobxonlar” kabi kanallar tashkil etdi va bu orqali eng durdona adabiyotlar tanlanib kitobxonlarga tavsiya etildi. Ularga istagan adabiyotlari oʻz vaqtida audio va elektron shaklda taqdim etildi.

Bugunga qadar online-kutubxonamizda 10 ta kanal va guruh tashkil etilgan. Ulardagi kitobxonlar soni 57 ming 699 nafardan ortiq, turli sohalardagi 75 ming 224 ta badiiy elektron adabiyotlar, 27 ming 161 ta audio adabiyotlar hamda  47 ming 227 ta boshqa turdagi ma’lumotlar yetkazib berilgan.
Hozirgi kunda kutubxona fondida 153 ming nusxadan ortiq adabiyotlar saqlanmoqda.

Manbalar
Shoh Abdurahim

Shoh Abdurahim (; 1644 — 1719) — islom olimi va islom huquqiga doir koʻp sonli toʻplam boʻlgan „Fatova-e-Alamgiri“ni tuzishda yordam bergan yozuvchi. Musulmon faylasufi Shoh Valiulloh Dehlaviyning otasi. Dehli soʻfiysi Xovoja Boqibillahning oʻgʻli Xoʻja Xurdning shogirdi boʻlgan. Dehlida „Madrasa Rahimiyya“ni, keyinchalik musulmon Hindistonning diniy ozod boʻlishida muhim rol oʻynagan. Shoh Valiulloh va Shoh Abdulaziz kabi diniy islohotchilar va mujohidlarning oʻsish maydoniga aylangan kollejni tashkil qildi.

Islom yoʻlidagi xizmatlari 
Shoh Abdurahim so‘fiy va hanafiy olimi bo‘lib, islom huquqiga oid asarlar yozgan. Madrasa Rahimiyya, ilohiyot kollejida dars bergan.

Rahimiya madrasasi 
Madrasa Rahimiya Dehlidagi islom instituti boʻlib, oʻquv dasturi ishlab chiqilgan va oʻqitish metodikasi yaxshilangan. Shoh Abdulrahimdan keyin o‘g‘li Shoh Valliulloh u yerda dars bergan va o‘quv dasturini yangilagan. Sayyid Ahmad Shahid Barelviy kabi bo‘lajak islom ulamolari va yetakchilari Rahimiya madrasasida taʼlim olishgan.

Ishlari 
Soh Abddurahim anʼanaviy fanlarning yetakchi olimi edi. Uning baʼzi asarlari orasidan quyidagilar bor:

 1) Fatovo-i Olamgiri
 2) Naqshbandiya so‘fiylik yo‘li haqidagi „Irshod-i-rahimiya“ kitobi,
 3) Anfas-i-Rahimiya,
 4) baʼzi harflar

Manbalar 

1719-yilda vafot etganlar
1644-yilda tugʻilganlar
Hindistonlik soʻfiylar
Hanafiylar
Yusuf Qandlaviy

Muhammad Yusuf Qandlaviy (1917-1965) hind islom olimi boʻlib, „Tabligʻi jamoat“ ning ikkinchi aʼzosi boʻlgan.

Biografiyasi 
Muhammad Yusuf Qandlaviy 20 yoshida, 1936 (hijriy 1355)-yilda maktabni bitirgan.

Muhammad Yusuf Qur’onni oʻn yoshida hofiz Imom Xon Mavotidan yod olgan. Sayid Husayn Ahmad Madaniyning akasi Sayid Ahmad Fayzobodiy tomonidan Muhammad Yusufga Qur’onni yod olgani munosabati bilan faxriy unvon yuboriladi.

U 1965-yilda, 48 yoshida Lahorda vafot etgan. Muhammad Yusufning Dehlidagi dafn marosimida kamida ikki yuz ming aholi ishtirok etgan. Uning janoza namoziga Muhammad Zakariya Qandlaviy imomlik qiladi va otasi Muhammad Ilyos Qandlaviy qabri yoniga dafn qilinadi.

Adabiy asarlari

Manbalar

Havolalar 

 Muhammad Yusuf Kandxlaviyning urdu tilidagi bayanlar yoki nutqlari
 „Tabligʻi jamoat“ning 9000 aʼzosi karantinga olingan
 Qur’on — Koʻproq yorugʻlik uchun maqola 

Deobandiylar
1965-yilda vafot etganlar
1917-yilda tugʻilganlar
Hindistonlik sunniy musulmon Islom olimlari
Mazahir Ulum ulamolari
Shamli tumanilik odamlar
Adampur

Adampur — Hindistonning Panjob shtatidagi Jalandhar tumanida joylashgan shaharcha, munitsipal kengash va sub-tehsil.

Geografiyasi 
Adampur Doaba quyidagi koordinatada joylashgan: . Uning oʻrtacha balandligi 233 metr (764 fut). Adampurtuman shtab-kvartirasi Jalandhardan 24 km va Hoshiarpurdan taxminan 26 km uzoqlikda joylashgan. Eng yaqin tepalik stansiyasi — Dalay Lamaning bosh qarorgohi boʻlgan Dharamshala stansiyasi hisoblanadi. Adampur atrofidagi yana bir tepalik stansiyasi bu — McLeodganjdir. Bu asosiy bozor boʻlib, shahar va uning atrofida yashash uchun eng yaxshi joylardan biri hisoblanadi.

Shaharcha Panjob va uning ikkita asosiy shaharlari Jalandhar va Xoshiarpurning markazida joylashgan.

Adampur va Panjobdagi Xadi Mandal soat minorasi bu shaharning eng qadimgi binolaridan biri hisoblanadi. Xadi Bhandarni Mahatma Gandi ochgan.

Adampur havo kuchlari stansiyasi 1900-yillarning boshlarida inglizlar tomonidan qurilgan va Hindistondagi ikkinchi yirik havo kuchlari bazasi hisoblanadi. Jalandharning ichki aeroporti ham Adampur shahrida joylashgan.

Adampur orqali oʻtadigan temir yoʻl liniyasi 1902-yilda inglizlar tomonidan qurilgan. Avvaliga Adampur poezd stansiyasi quriladi, keyinchalik havo kuchlari bazasi yaqinligi sababli u Xurdpur deb oʻzgartirildi.

Demografiyasi 
2011-yilgi Hindiston aholini roʻyxatga olish maʼlumotlariga koʻra, Adampur Munitsipal Kengashida 20,922 aholi istiqomat qilgan, ulardan 11,152 nafari erkaklar, 9,770 nafari esa ayollardir. Adampurning oʻrtacha savodxonlik darajasi 87,98% ni tashkil qiladi, bu mamlakatdagi oʻrtacha 75,84% dan yuqori. Aholining 12 foizini 6 yoshgacha boʻlgan bolalarni tashkil etadi. Rejalashtirilgan kasta aholisi 47,30% ga teng.

Ramgarxiya jamoasining Virdi oilasi Adampurdagi eng qadimgi xizmat koʻrsatuvchi oilalardan biri boʻlib, 1700-yillardan boshlab shaharda oʻz turar-joylariga ega boʻlgan.

Qonunchiligi 
Shahar Adampur qonunchilik assambleyasi saylov okrugining bir qismi hisoblanadi. Kongress aʼzosi Suxvinder Singx Kotli bu oʻrindagi amaldagi deputatdir. Shahar hozirda INC vakili Santox Singx Chaudxari vakili boʻlgan Jalandhar parlament saylov okrugi tarkibiga kiradi.

Manbalar

Havolalar 

 Jalandhar tumani

Koordinatalar Vikimaʼlumotlarda
Jaladhar tumanidagi shahar va shaharchalar
Abdulaziz ibn Abdurrazzoq al-Marg‘inoniy

Abdulaziz ibn Abdurazzoq al-Margʻinoniy ( – Shayxul-imom Abu-l-Aimma Abdulaziz ibn Abdurrazzoq ibn Abu Nasr ibn Jaʼfar ibn Sulaymon ibn Matkan al-Margʻinoniy) – muhaddis.

Hayoti 
Abdulaziz ibn Abdurrazzoq al-Margʻinoniy 1016-yil (hijriy 406-yil)da Margʻilonda tavallud topgan. U asosan, oʻzi tugʻilib-oʻsgan yerda yashab ijod etgan. Manbalarda keltirilishicha, ilm talabida ikki marta Samarqandga safar qilgan. Abdulaziz ibn Abdurazzoq al-Margʻinoniy taniqli olim Shamsul-islom Mahmud ibn Abdulaziz ibn Abdurrazzoq al-Oʻzgandiyning otasidir.

Abdulaziz ibn Abdurazzoq al-Margʻinoniy 1084-yilda (hijriy 476) 68 yoshida vafot etgan.

Adabiyotlar 

 O. A. Qoriyev. Fargʻona fiqh maktabi va Burhoniddin al-Margʻinoniy. – T.: „Fan“, 2009. 60;
 Oʻrta asr Sharq allomalari ensiklopediyasi. – Samarqand: „Imom Buxoriy xalqaro markazi“, 2016. 222.

Manbalar 

Muhaddis
Tarixiy shaxslar
Hadislar
Olimlar
Asad Muhammad Sayid as-Sagʻarji

Asad Muhammad Sayid as-Sagʻarji () Suriyaning Damashq shahrida yashagan va hanafiy fiqhi masalalari bilan shugʻullangan suriyalik islom ulamosi. Damashqdagi Jomiyya al-Umaviyning bosh imomi, Suriyadagi yetakchi faqih (huquqshunos) edi. As-Sag‘arjiy so‘fizmning shodiylik tariqatiga mansub edi. Bir nechta kitoblar muallifi hisoblanadi. Shayxning eng koʻzga koʻringan ustozlaridan biri Suriyaning taniqli olimi ash-Shayx as-Sayyid Ibrohīm al-Yaʼqūbīy edi.

Asarlari 

Shayx bir qancha mashhur asarlar muallifi hisoblanadi.

Uning „Al-Fiqh al-Hanafiya va Adillatahu“ asari Qur’on va Sunnatdan hanafiy fiqhini isbotlovchi asosiy dalillarga bag‘ishlangan uch jilddan iborat yirik qo‘llanmadir. Shayxning „Shu’ab al-Imon“, „Sayiduna Muhammad Rasulalloh“, „Zavjatun-Nabiy“ va „Haj val-Umra“ kabi boshqa asarlari bilan bir qatorda ushbu kitob ham ko‘plab arab universitetlarida, jumladan Qohiradagi mashhur Al-Azhar universitetida o‘qitiladi.

Vafoti 

As-Sagʻarjiy 2015-yil 21-avgustda vafot etdi. Madinadagi Jannatul Boqiy qabristoniga dafn qilingan.

Manbalar

Havolalar 
 Muslimyouth.org.uk
 Interview at Yanabi.com

Suriyada islom
Suriyalik ulamolar
Ali al-Qoriy

Nur ad-Din Abu al-Hasan Ali ibn Sulton Muhammad al-Hiraviy al-Qoriy (; vafoti 1605/1606-yil), Mulla Ali al-Qoriy () nomi bilan tanilgan islom olimi.

Al-Qoriy Hirotda tugʻilgan, u yerda islomiy taʼlim olgan. Makkaga borib, olim Shayx Ahmad ibn Hajar al-Haytamiy Makkiydan taʼlim oldi. Shundan keyin Makkada qolishga qaror qildi, oʻsha yerda dars berdi, vafot etdi va dafn qilindi.

U Hanafiylik boʻyicha hadis ustalaridan, fiqh, Qurʼon tafsiri, til, tarix va tasavvuf ilmi imomlaridan biri sanaladi. Hofiz va har yili qoʻlda Qur’on yozadigan mashhur xattot boʻlgan.

Bir qancha kitoblar yozgan, jumladan, „Mishkat al-Nasabih“ning bir necha jildli „al-Mirqot“ sharhi, Qodi Ayyadning „Ash-shifo“siga ikki jildlik sharh, Shamoil at-Termiziyga sharh.

Uning eng mashhur asari Qur’on va Hadislardan olingan „Hizb ul-Azam“ nomli duolar toʻplamidir. Toʻplam yetti bobga boʻlingan. Bu asar „Daloil ul-xayrot“ toʻplamida ham aytib oʻtilgan.

Ali al-Qoriy Makkada vafot etgan, Jannat ul-Mualloh qabristoniga dafn etilgan.

Yana qarang 

 Hanafiylar roʻyxati
 Musulmon teologlari roʻyxati
 Ashʻariylar va moturidiylar roʻyxati
 Islom ulamolari roʻyxati

Manbalar 

Tugʻilgan yili nomaʼlum boʻlgan kishilar
1605-yilda vafot etganlar
Sunniy soʻfiylar
Hanafiylar
Hirot kishilari
Alavalpur

Alavalpur — Hindistonning Panjob shtatidagi Jalandhar tumani joylashgan shahar va shahar kengashi hisoblanadi. Alavalpur Maxaraja Ranjit Singx davrida bu hududni boshqargan Pathan Alaval Xon sharafiga shunday nomlangan. Sardor Himmat Singx Jallevaliya Jatlarning asosiy boshligʻi va Ranjit Singx armiyasining generali boʻlib, keyinroq Alavalpurni zabt etadi. Uning avlodlari hali ham shahar markazida joylashgan qal’ada yashaydi.

Geografiyasi 
Alavalpur quyidagi koordinatada joylashgan: . Uning oʻrtacha balandligi 232metr (761 fut). Shahar Kartarpur Adampur yoʻlida oʻrnashgan. Alavalpur yaqin atrofda yashovchi odamlarga kundalik foydalanish uchun barcha narsalarni taqdim etadigan yaxshi bozorga ega. Alavalpur atrofidagi qishloqlarga Doltpur, Dhogri, Sikandarpur, Sarmastpur, Sanghval, Kishangarh va boshqa bir qancha qishloqlar kiradi. DAV universiteti yaqinda Alavalpurga juda yaqin joylashgan Sarmastpur qishlogʻida tashkil etildi. Mazkur institut mahalliy aholiga oliy maʼlumot olishda, kasb-hunar egallashda yordam bermoqda. Sumit Arora (Sanghval), Satnam Badxan (Sanghval) singari tubyerlik aholi oʻz qishlogʻini boshqa qishloqlar orasida eng yaxshisiga aylantirish uchun bor kuchini sarflamoqda.

Demografiyasi 
2001-yil Hindistonda aholini roʻyxatga olish holatiga koʻra, Alavalpurda 7172 aholi istiqomat qilgan. Aholining 52 foizi erkaklar, 48 foizi ayollardan tashkil topgan. Alavalpurda oʻrtacha savodxonlik darajasi 73% ni tashkil etadi, bu milliy oʻrtacha darajda — 59,5% dan yuqori; Erkaklarning 55 foizi, ayollarning 45 foizi savodli. Aholining 12 foizi 6 yoshgacha bolalardan iborat.

Manbalar 

Koordinatalar Vikimaʼlumotlarda
Jaladhar tumanidagi shahar va shaharchalar
Atufiy

Abubakr Ahmad bin Ali bin Husayn bin Vahb Atufiy (vaf. 956) – “Nasoyim ul-muhabbat”da tilga olingan tasavvuf shayxi. Junayd Bagʻdodiyning shogirdi. Ustozidan hikmatlar rivoyat qilgan. Navoiy “Nasoyim ul-muhabbat”ga “Nafahot ul-uns”dan ushbu shayx bilan bogʻliq bobni aynan kiritgan.

Manbalar 
Navoiyshunoslik
Axiy Ali Dehistoniy

Axiy Ali Dehistoniy – “Naso­yim ul-muhabbat”da tilga olingan tasavvuf shayxi. Rukniddin Alouddavla Simnoniyning muridi. Alloh taoloning “as-Samad” (barcha narsaga hojatsiz) sifatining tajalliysi tufayli (yemoq va ichmoqdan hojatsiz boʻladigan ruhiy maqom) oʻzida ilohiy quvvat sezib olti oy hech narsa yemagan. Piri tarbiyasi bilan bu ruhiy holatdan haj safarida forigʻ boʻlgan. Alisher Navoiy “Nasoyim ul-muhab­bat”ga “Nafahot ul-uns”dan ushbu shayx haqidagi bobni aynan kiritgan.

Manbalar 
Navoiyshunoslik
Tasavvuf
Abdur Rahmon Chatgami

Abdur Rahmon Chatgami (; 1920–2015) shuningdek, Faqihul millat islom dini devbandiylik maktabining bangladeshlik olimi edi. 1920-yilda Chittagongdagi Fotikchharining Imom Nagar degan joyida tug'ilgan.

Yoshlik davri va taʼlim 
Abdur Rahmon 1920-yilda Britaniya Hindistonining Chittagong tumani, Fatikchhari shahridagi Imomnagar qishlog‘ida bengal musulmon oilasida tug‘ilgan. Otasining ismi Chan Miah. Abdurrahmon umumiy oʻrta taʼlimni Dorul Ulum Muinul Islom Hathazariyda olgan. O'qishini davom ettirish uchun Dorul ulum devbandga kirgan. U yerda Abdurrahmon “Davrani hadis”ni muvaffaqiyatli tamomlab, shu muassasada ifto (islom huquqi) sohasida tadqiqot olib bordi.

Kasbiy faoliyati 

Dorul Ulum Deobandni tugatgandan so'ng Abdur Rahmon mahalliy madrasalar, jumladan Chittagongdagi Al-Jomia Al-Islomiya Patiya va Bogradagi Jamil madrasalari hamda turli islomiy seminariylarda o'qituvchi va direktor bo'lib ishlagan. Abdur Rahmon Bangladesh Islom tadqiqot markazi va Dakkadagi Jamiatul Abrarat Riverviewning asoschisi. Shuningdek, Bangladeshdagi Qavmi madrasa Ta'lim kengashi federatsiyasi raisi. Bulardan tashqari, muftiy Abdurrahmon Shimoliy Bengaliya madrasasining 18 ta tumandagi mingdan ortiq islomiy taʼlim muassasalarini oʻz ichiga olgan taʼlim kengashi raisi sifatida ham faoliyat yuritib kelmoqda.

Islomiy bank ishi 

1983—1992-yillarda muftiy Abdurrahmon Islami Bank Bangladesh Ltdning 1-shariat kengashi aʼzosi boʻlgan. Oʻshandan beri mamlakatning turli banklaridagi islom banki sektorida shariat nazoratchisi sifatida muhim rol oʻynagan. 2007-yilda Bangladesh Islom banklari Markaziy shariat kengashi (CSBIB) raisi etib saylangan. Shu bilan birga Al Arafah islomiy banki Shariat kengashi raisi va Ijtimoiy investitsiya banki Shariat kengashi raisi oʻrinbosari lavozimlarida ishlagan. Qisqa muddat Sharq bankining shariat maslahatchisi ham bo‘lgan. Shuningdek, Shahjalal Islami bankning Shariat kengashi raisi lavozimida ham ishlagan. Abdur Rahmon turli seminarlarda qatnashish uchun Saudiya Arabistoni, BAA, Bahrayn, Qatar, Hindiston va Pokistonga sayohat qilgan.

Vafoti 

Abdurrahmon 2015-yil 10-noyabrda Dakkaning Bashundhara shahrida keksalikdan vafot etdi. Vafoti munosabati bilan Bashundhara group raisi Ahmed Akbar Sobhan hamdardlik bildirdi.

Yana qarang 
 Abdur Rahmon ibn Yusuf Mangera

Manbalar

Havolalar 
 Qawmi Madrasa Education Board
 Mufti Yousuf Sultan 
 Mufti Saeed Ahmad
 Mufti Mizanur Rahman Sayed
Contribution of Faqihul Millat (RA) to the development of self-purification
Axiy Ali Misriy

Axiy Ali Misriy – “Naso­yim ul-muhabbat”da tilga olingan tasavvuf shayxi. Iroq va Rumda koʻp muridi boʻlgan. Rukniddin Alouddavla Simnoniyning huzuriga isteʼdodli muridlarining bir guruhi bilan kelib, shogird tushgan. Alisher Navoiy “Nasoyim ul-muhabbat”ga “Nafahot ul-uns”­dan ushbu shayx haqidagi bobni aynan kiritgan.

Manbalar 
Navoiyshunoslik
Tasavvuf
Muhammad Jifri Muthukkoya Thangal

Sayyid Muhammad Jifri Muthukkoya Thangal — Keralalik islom olimi. Kerala shimolidagi sunniy-shofi'iy olimlarining organi bo'lgan Samastha Kerala Jemʼiyyathul Ulama prezidenti sifatida ishlaydi.

2016-yilda Kumaramputhur AP Muhammad Musliyardan keyin Samastha prezidenti lavozimini egalladi.

Manbalar 

Yashayotgan insonlar
1957-yilda tugʻilganlar
Hindiston sunniy musulmonlari
Axiy Faraj Zanjoniy

Axiy Faraj Zanjoniy (vaf. 1065) – “Nasoyim ul-muhabbat”da tilga olingan tasavvuf shayxi. Abuabbos Nihovandiyning shogirdi. Alisher Navoiy “Nasoyim ul-muhabbat”ga “Nafahot ul-uns”dan ushbu shayx haqidagi bobni aynan kiritgan.

Manbalar 
Navoiyshunoslik
Tasavvuf namoyondalari
Tasavvuf
Alisher Navoiy
Ashiʼat ul-lamaʼot

“Ashiʼat ul-lamaʼot” (“Porloq shuʼlalar”) – Abdurahmon Jomiyning falsafiy-irfoniy sharhnomasi. Faxriddin Iroqiyning “Lamaʼot” asariga bitilgan ushbu sharh Alisher Navoiyning iltimosi bilan yozilib, 1481-yilda tugallangan.

Asar tuzilishi 
Asar batafsil muqaddima, 28 lamʼa (bob) va xotimadan iborat. Jomiy ushbu risolasida dastlab “Laʼmaot”ning ilmiy-tanqidiy matnini, soʻng har bir bob oxirida oʻzining talqinini beradi. Navoiy “Xamsat ul-mutahayyirin”da ushbu risola yuzasidan Jomiy huzurida taʼlim olganini qayd etgan. “Nasoyim ul-muhabbat”da esa bu haqda shunday yozadi:“Maxdumi Nuran bu xoksor iltimosi bila ul kitob sharhida “Ashiʼat”ni bitdilarki, mutolaa qilib maonidin fayz olgʻaylar va aning anfositin bu bilimda bilgʻaylar”.

Manbalar 
Navoiyshunoslik
Alisher Navoiy
Kitoblar
Abdurahmon Jomiy asarlari
Akalpur

Akalpur — Hindistonning Panjob shtatining Jalandhar tumanida joylashgan Fillaur tehsildagi qishloq. U Fillaurdan 2 km, Jalandhardan 45,8 km va shtat poytaxti Chandigarh shahridan 112 km uzoqlikda joylashgan. Eng yaqin poezd stansiyasi Fillaurda, eng yaqin ichki aeroport Ludhiana shaharchadan 33 km uzoqlikda eng yaqin xalqaro aeroport Amritsarda 140 km narida joylashgan. Qishloqni qishloqdan saylangan vakil boʻlgan Sarpanch boshqaradi. Uning bosh pochta idorasi Fillaur shahrida, 2 km uzoqlikdagi qad rostlagan.

Manbalar 

Koordinatalar Vikimaʼlumotlarda
Fillaur tehsili qishloqlari
Jaladhar tumanidagi qishloqlar